AksaraLLM/aksara-bahasa-daerah-v1 huggingface dataset:
Kolonel TNI Anumerta I Gusti Ngurah Rai () yaiku pahlawan Indonésia saka Kabupatèn Badung, Bali.

Ngurah Rai duwé wadyabala kang jenengé "Ciung Wenara" perang kang kèri dhéwé diarani Puputan Margarana. (Puputan, ing basa Bali, tegesé "enték-entékan", yèn Margarana tegesé "Perang ing Marga"; Marga yaiku jeneng désa kutha krajan kacamatan ing pelosok Kabupatèn Tabanan, Bali)

Bareng 1.372 anggotané pejuang MBO (Markas Besar Oemoem) Dewan Perjoeangan Républik Indonésia Sunda Kecil (DPRI SK) digawèkaké nisan ing Kompleks Monumen de Kleine Sunda Eilanden, Candhi Marga, Tabanan. Detil perjuangan I Gusti Ngurah Rai lan resimen CW bisa disimak saka buku, kaya ta "Bergerilya Bersama Ngurah Rai" (Denpasar: BP, 1994) kesaksian salah sawijining staf MBO DPRI SK, I Gusti Bagus Meraku Tirtayasa peraih "Anugrah Jurnalistik Harkitnas 1993", buku "Orang-orang di Sekitar Pak Rai: Cerita Para Sahabat Pahlawan Nasional Brigjen TNI (anumerta) I Gusti Ngurah Rai" (Denpasar: Upada Sastra, 1995), utawa buku "Puputan Margarana Tanggal 20 November 1946" kang disusun déning Wayan Djegug A Giri (Denpasar: YKP, 1990).

Bapae asmane yaiku I Gusti Ngurah Palung
seng dadi mancat Padha karo camat

sak marine tamat nak sekolah HIS Denpasar dan MULO di Malang
, taun 1936 de'e ngelanjutna nak sekolah Sekolah Kader Militer ing Gianyar Bali sak marine iku ngelanjutna nak Corps Opleiding Voor Reserve Officieren (CORO) ing magelanG jawa tengah

Pranala njaba 
 On I Gusti Ngurah Rai, a National Hero from Bali 

Tokoh Badung
Pahlawan nasional Indonésia
Tokoh kang mati ing perang
Tokoh Hindhu Indonésia
Lair 1917
Jerapah (Giraffa camelopardalis) ya iku kéwan mamalia mawa kuku genep endemik Afrika lan kalebu spésies kéwan kang paling dhuwur kang uripé ing dharat. Jerapah lanang dhuwuré bisa 4,8 nganti 5,5 mèter lan boboté nganti 1.360 kilogram. Nanging yèn jerapah wadon racaké luwih cendhèk lan luwih ènthèng tinimbang jerapah lanang.
 
Jerapah isih kerabat karo menjangan lan sapi nanging saka suku kang béda, ya iku Giraffidae, kang kalebu jerapah lan kerabat paling cedhak, okapi.

Jeneng spesiesé camelopardalis dijupuk saka jeneng latin, amarga dianggep blasteran onta (camel) lan macan tutul (leopard). Jeneng camelopardalis digunakaké déning Plinius senior ing ensiklopedia kang ditulisé. Jeneng iki uga minangka jeneng salah siji rasi lintang. Jeneng "jerapah" dhéwé dijupuk saka jeneng kéwan iki ing basa Arab (الزرافة, zirafah).

Habitat asliné kang kalebu wewengkon saka Chad nganti tekan Afrika Kidul.

Subspesies jerapah 

Ana sanga subspesies kang umum dibédakaké déning warna lan variasi pola:
 Jerapah Somalia (G.c. reticulata) utawa Reticulated Giraffe
Bercak wernané soklat enom rada abang ana garis mubeng kang warnané putih padhang, gawé pola poligon kaya jala kang gedhé-gedhé. Habitat: Wétan Kenya, Ethiopia, Somalia.
 Jerapah Angola (G.c. angolensis) utawa Smoky Giraffe 
Bercak ukuran gedhé lan cilik ora aturan. Habitat: Angola, Zambia.
 Jerapah Kordofan (G.c. antiquorum)
Bercak ukurané cilik, ora temata lan uga ana ing sikil pérangan njero. Habitat: Sudan pérangan kulon.
 Jerapah Masai utawa Jerapah Kilimanjaro (G.c. tippelskirchi)
Bercak wangun kaya godhong anggur, warnané soklat tuwa lan pinggiré ora rata, diubengi garis warna kakuningan. Habitat: Kenya pérangan tengah lan kidul, Tanzania.
 Jerapah Nubia (G.c. camelopardalis)
Bercak wanguné mèh padha kaya segi papat, warnané soklat padhang ing ndhuwuré ana warnané krèm. Sikil pérangan njero lan ngisor dhengkul ora ana bercaké. Habitat: pérangan wétan Sudan, lor-wétan Kongo.
 Jerapah Rothschild, uga diarani Jerapah Baringo utawa Jerapah Uganda (G.c. rothschildi)
Bercak wanguné segi papat ana gradiasi warna latar warnané krèm ing pérangan pinggiré. Bercak bisa nganti tekan pérangan ngisor dhengkul. Habitat: Uganda, Kenya pérangan tengah nganti wétan.
 Jerapah Thornicroft utawa Jerapah Rhodesia (G.c. thornicrofti)
Bercak wanguné kaya lintang utawa kaya godhong, nganti tekan sikil pérangan ngisor. Habitat: Zambia pérangan wétan.
 Jerapah Afrika kulon utawa Jerapah Nigeria (G.c. peralta)
Bercak warna abang rada kuning nanging pucet. Habitat: Chad.

Cathetan sikil 

Kéwan kuku ganep
Megafauna Afrika
Marcellino Victor John Lefrand () kondhang kanthi jeneng Marcellino. Marcellino iku salah sijiné juru main sinétron Indonésia.

Karir 
Jeneng Marcellino wiwit misuwur nalika dhèwèké dadi finalis coverboy "Aneka Ria". Sawisé iku, Marcellino banjur dadi modhel catwalk lan fotomodel. Wiwitan kariré dadi pemeran filem ya iku nalika Marcell dadi bintang ing sinétron laga, kaya ta filem kang judhule Jackie, Jaclyn 1 & 2, Deru Debu (bareng karo Willy Dozan), lan Raja Jalanan. Marcell duwé katrampilan ing seni beladiri judo, malah bapaké tau duwé salah sawijiné dojo. Aksiné ing layar kaca kondhang nalika akting dadi bapaké Lala kang diperanaké karo Marshanda ing sinétron Bidadari. Saliyané Bidadari, Marcell uga tau main ing sinétron kang paling dawa ing Indonésia ya iku sinétron Tersanjung 6.

Lulusan Fakultas Hukum Universitas Sam Ratulangi, Manado, iki uga dadi penyanyi. Marcell tau nggabung ing grup Amartya, bareng karo Anjasmara dan Tia Ivanka.
Wiwit taun 2009, Marecellino mulang ing almamateré dadi dhosen Hukum Internasional lan Hukum Kemanusiaan.

Kauripan pribadi 
Marcell nikah karo mantan VJ MTV Indonésia, Dewi Rezer. Marcell wis pacaran karo Dewi Rezer kang suwéné nganti telung taun. Leloroné nikah ing kapel Hotèl Tirta Bali International, Uluwatu, Jimbaran, Bali nalika tanggal 18 Juli 2007. Anak kang sepisanan saka pernikahan iki duwé jeneng Marcell Brineth Reyney Lefrand, kang lair nalika tanggal 21 Dhésèmber 2007 ing Rumah Sakit Puri Cinere.

Cathetan suku 

Tokoh Minahasa
Tokoh saka Manado
Aktor Indonésia
Penyanyi Indonésia
Marcellino
Éropah-Indonésia
Tokoh Katolik Indonésia
Lair 1974
Universitas Pelita Harapan (dicekak UPH) iku sawijining perguruan tinggi swasta kang dumunung ing Karawaci, Kutha Tangerang, Banten lan Surabaya

Selayang Pandang 
Universitas Pelita Harapan minangka salah siji universitas swasta ing Indonésia kang diadegaké ing taun 1994 déning Ir. Johannes Oentoro lan Dr. (HC) James Riady. Kanthi matrapaké kanthi langsung teknologi sajeroning sistem belajar-mengajar. Manéka tèknologi dhuwur dadi fasilitas tumrap mahasiswané, kaya ta Smart Card, lll.
Ing taun 2006, UPH uga mbukak kelas internasional tumrap kang péngin olèh gelar Bachelor ing Indonésia. Déné kanggo program S2, UPH mbukak kelas ing kawasan Semanggi, Jakarta.

Fakultas lan Program

Program Sarjana 
 Sekolah Tinggi Pariwisata Pelita Harapan (http://stpph.uph.ac.id/)
 Usaha Wisata (Travel Industry Management)
 Perhotèlan (Hospitality Management)
 Fakultas Ékonomi (http://bs.uph.ac.id/)
 Manajemen
 Akuntansi
 Fakultas Désain dan Teknik Perencanaan
 DKV (http://dkv.fdtp.uph.ac.id/)
 Teknik Sipil (http://civil.fdtp.uph.ac.id/ )
 Arsitektur (http://arch.fdtp.uph.ac.id/)
 Interior (http://www.uph.edu/academics/28-interior-design.html 
 Produk (http://produk.fdtp.uph.ac.id/ )
 Fakultas Teknologi Industri
 Teknik Industri (http://ie.fti.uph.ac.id/ )
 Teknik Elektro (http://ee.fti.uph.ac.id/ )
 Teknologi Pangan (http://foodtech.fti.uph.ac.id/ )
 Fakultas Hukum (http://law.uph.ac.id/ )
 Fakultas Ilmu Sosial dan Ilmu Pulitik (http://fisip.uph.ac.id/ )
 Ilmu Komunikasi
 Hubungan Internasional
 Fakultas Ilmu Seni
 Fakultas Kedhokteran
 Fakultas Ilmu Komputer (http://cs.uph.ac.id/ )
 Teknik Informatika
 Sistem Informasi
 Teknik Komputer
 Fakultas Ilmu Kependidikan
 Sastra Inggris (http://fip.uph.ac.id/ )
 Pendidikan Guru (http://www.uph.edu/academics/71-teacher-education.html )
 Fakultas Matematika dan Ilmu Alam
 Matematika (http://math.fsm.uph.ac.id/ )
 Fisika
 Biologi (http://biotech.fsm.uph.ac.id/ )
 Fakultas Psikologi (http://www.uph.edu/academics/31-psychology.html )
 Fakultas Musik (http://music.uph.ac.id/ )
 Fakultas Ilmu Keperawatan

Program Magister 
 Magister Manajemen
 Magister Teknik Sipil
 Magister Teknik Industri
 Magister Teknik Elektro
 Magister Teknologi Pangan
 Magister Hukum
 Magister Pendidikan
 Magister Komunikasi

Program Dhoktor 
 Dhoktor Hukum

Alumnus (alfabetis) 
 Agnes Monica
 Alena
 Atika Sunarya
 Ben Kasyafani
 Edwin Lau
 Ignatius Rosoinaya Penyami (Saykoji)
 Marcel Chandrawinata
 Nofirman

Pranala njaba 
 Situs resmi UPH Lippo Karawaci, Tangerang
 Situs resmi UPH Surabaya 

Perguruan tinggi swasta ing Banten
Pelita Harapan, Universitas
Tadamichi Kuribayashi (栗林忠道, 7 Juli 1891-23 Maret 1945) ya iku perwira tinggi saka Jepang nalika Perang Donya II kang misuwur ing Pertempuran Iwo Jima. Tugase mertahanake pulo cilik, kang dimandhatake déning Jenderal Hideki Tojo. Sajeroning pertempuran iki dhèwèké mandhegani kurang luwih 20.000 prajurit tanpa panyengkuyung angkatan udara lan laut nglawan 100.000 prajurit Amérikah Sarékat. Arep sakabehing prajurit tempur nganti titik darah penghabisan, mung 296 prajurit kang nyerah. Dhèwèké dilaporake nglakoni seppuku nalika detik-detik terakhir tibane pulo iku ing tangan mungsuh.

Uripe 
Kuribayashi lair ing perfektur Nagano saka kulawarga samurai lan duwé turunan bangsawan. Dhèwèké ya iku kepala kulawarga kang apik, saben wektu sisané dientekake bareng kulawargané. Nalika dines, dhèwèké mesthi tetep njaga komunikasi karo kulawargané sanajan leté adoh. Kuribayashi tau sinau ing Kanada lan tugas rong taun minangka deputi militèr Jepang ing Washington DC. Dhèwèké kerep nglakoni lelungan adoh ing pirang-pirang panggonan ing Amérikah Sarékat. Perjalanan ini ndadèkaké dhèwèké luwih ngerti babagan nagara iku lan uga éntuk respek saka wong Amérika. Miturute, perang modern bakal akèh kang kaprabawan saka prodhuksi indhustri. Dhèwèké tau ngandharake panemune iki ing ngarep kanca-kancane yèn perang karo Amérika bakalan sia-sia amarga Amérika duwé indrustri kang kuwat. Panemu iki ditentang keras déning kaum militèr Jepang. Sanajan pandhangane cukup kontroversial, dhèwèké ora salah siji prawira kang tau éntuk kasempatan audhisi karo Kaisar Hirohito. Saliyané minangka pandhega militèr, Kuribayashi uga duwé bakat sastra, karyané ya iku syair Aikoku Koshin Kyoku (Lagu Cinta Tanah Air).

Cathetan sikil 

Pahlawan
Jepang
Lair 1891
PPPKI (Permufakatan Perhimpunan-Perhimpunan Pulitik Kebangsaan Indonésia) iku obahan kaum nasionalis kanggo ngumpulaké kekuwatan ing nusantara. Ir. Soekarno nggagas iki lan ing rapat tanggal 17 – 18 Dhésèmber 1927 ing Bandhung. Ing rapat iki, wakil-wakil saka PSI, Boedi Oetomo, PNI, Pasundan, Sumatranen Bond, Kaum Betawi, lan Kelompok Studi Indonésia setuju nggawé fédherasi parté pulitik kang dijenengi PPKI. Perkumpulan iki diharapké bisa ngumpulaké kakuwatan kang bisa ngadhepi Belandha. Kongrés PPKI kang pertama dianakaké ing Surabaya tanggal 2 September 1928. wakil-wakil parté pilitik ing kono kepéngin déné kongrés iku dadi awal saka obahan kebangsaan ing Indonésia. Ing kongrés iku kapilih Soetomo dadi ketua Majelis Pertimbangan PPPKI. Ing rapat iku dibahas masalah pendhidhikan nasional, bank nasional lan cara nguataké kerjasama. Ing Januari taun 1931 ing Surabaya dianakaké kongrés Indonesia Raya. Ing kongrés iki dimaksudaké kanggo kabehan organisasi pulitik lan organisasi non pulitik.. Nanging amarga wakil saka PSII lan Golongan Merdhéka ora milu kongrés dadi Kongrés Indonesia Raya ora béda karo kongrés PPPKI kaya sing dikepéngini déning Soetomo.

Cathetan suku 

Sajarah
Organisasi
Andie Soraya () inggih punika satunggalipun aktris utawi pemeran èstri Indonesia.

Karier 
Andi Soraya miwiti karieripun ing jagad hiburan minangka model lan miwiti jagad seni peran kanthi sinétron Air Mata Terakhir ingkang naté tayang ing RCTI. Sanèsipun punika artis ingkang gadhah keturunan Cirebon-Bugis punika misuwur minangka bintang ing kathah produk iklan kados Prenagen, B-29, Vegeta, Bank Mandiri lan Hit. Taun 2008, Andi nyobi layar lebar kanthi dados bintang filem komedi diwasa, Anda Puas, Saya Loyo taun 2008. Ing sasi Agustus 2008, Andi wangsul malih dhateng layar lebar kanthi dados bintang filem suspense mistery, "Hantu Aborsi", lajeng ing filem setan Puncak Datang Bulan kaliyan Ferly Putra ingkang naté dipungosipaken caket kaliyan Andi. Sanèsipun punika Andi ugi main kaliyan Ferly Putra ing filem Arisan Berondong ingkang dipunbiyantu déning kalih artis saking manca.<ref name="internet1">[http://selebriti.kapanlagi.com/andi_soraya/ Profil Profil''']  dipunundhuh tanggal 28 Juli 2011)</ref>
Andi Soraya naté palakrami kaliyan Ahmad Kurnia Wibawa. Nanging pegatan ing sasi November 2001. Andi nyuwun pegatan amargi garwanipun boten remen Andi dados artis. Saking palakrami punika pikantuk satunggal putra, Shawn Adrian Khulafa. Sasampunipun pegatan, Andi pacaran kaliyan artis Steve Emmanuel. Kekalihipun manggèn sesarengan boten mawi tali palakrami.

 Sinematografi 
 Film 
 Anda Puas, Saya Loyo (2008)
 Hantu Aborsi (2008)
 Ku Tunggu Jandamu (2008)
 Susuk Pocong (2009)
 Mau Dong Ah (2009)
 Hantu Puncak Datang Bulan (2010)
 Arisan Brondong (2010)
 Pengakuan Seorang Pelacur (2010)
 Mejeng Cinta (2011)
 Bawang Merah Bawang
Putih'' (2011)

Sinetron 
 Reinkarnasi
 Air Mata Terakhir
 Gerhana
 Kasih
 Harga Diri 2
 Tiga Orang Perempuan
 Aku Dan Dia
 3 in 1
 Si Yoyo 1 s/d 2
 Hidayah
 Sepatu Kaca
 Cinta Kirana
 Kasih dan Amara
 Hafizah
 Cakep Cakep Sakti

Iklan 
 Prenagen
 B-29
 Vegeta
 Bank Mandiri
 Hit

Cathetan suku

Pranala njawi 
 Profil  ing KapanLagi.com

Artikel mawa basa krama
Aktris Indonésia
Wong Jakarta
Lair 1976
Clift Andro Natalia utawi langkung misuwur kanthi asma Clift Sangra inggih punika satunggalipun aktor Indonesia ingkang gadhah getih Indo lan naté dados garwanipun aktris Suzanna.
Ing wiitanipun karier, Clift Sangra angsal tawaran dados paraga utami wonten ing filem Sangkuriang kanthi dipunkancani déning Suzanna (ingkang salajengipun dados garwanipun). Wonten ing filem kasebat Clift Sangra lan Suzanna dados tresno lan pungkasanipun palakrami. Film ingkang dipunparagani Clift Sangra kathahipun gadhah tema laga lan misteri sarta dipunsutradarai déning Sisworo Gautama Putra.
Clift Sangra naté dados tersangka panembakan FX Abriyarso Boyoh, garwanipun Kiki Maria, putranipun Suzanna saking garwa ingkang sepisanan kaliyan aktor Dicky Suprapto. Amargi kasus punika Clift Sangra dipunpenjara sekawan sasi ing Magelang. Nalika tanggal 9 Agustus 2009, Clift palakrami malih kaliyan Nana, satunggalipun SPG. Palakrami punika dipunlaksanakaken kanthi sirri amargi kekalihipun agamanipun bènten.

Filmografi 
Clift Sangra naté main filem kados filem:Sangkuriang taun 1982, Kupu-Kupu Putih taun 1983, Perkawinan Nyi Blorong taun 1983, Freedom Force taun 1986, Barang Terlarang taun 1983, Dia Sang Penakluk taun 1984, Tapak-Tapak Berdarah taun 1990, Ajian Ratu Laut Kidul taun 1991, Perjanjian Di Malam Keramat taun 1991, lan Hantu Ambulance taun 2008.

Cathetan suku

Pranala njawi 

Artikel mawa basa krama
Aktor Indonésia
Éropah-Indonesia
Kulawarga Suzanna
Alda Risma Elfariani / Alda R binti A Farid R () inggih punika penyanyi lan aktris Indonésia. Priyantun èstri ingkang gadhah inggil 160 cm punika misuwur mliginipun amargi lagu 'Aku Tak Biyasa.

 Wiwitanipun 
Alda Risma lair ing Bogor nalika tanggal 23 November 1982. Ibunipun gadhah asma Halimah. Alda Risma ageng ing Cikaret, Bogor Kidul. Wiwit taun 1980, Alda lan tiyang sepuhipun manggèn ing ngrika.

 Karier 
Alda Risma dados misuwur amargi lagu Aku Tak Biyasa. Alda ugi naté kolaborasi kaliyan boyband'' "Code Red". Sanèsipun punika, Alda ugi kalebet satunggalipun modhèl.

Gesangipun 
Alda Risma naté tunangan kaliyan Iwan Sastrawijaya, nanging nalika badhé palakrami lajeng pepisahan amargi congkrah. Namanipun Alda Risma lajeng radi ical, ngantos medal malih ing médhia massa nalika kacilakan lalu lintas ing tanggal 19 Juni 2006.

Tilar Donya 
Tanggal 12 Dhésèmber 2006 Alda Risma tilar donya amargi dipunperjaya ngantos pejah déning Ferry Surya Prakasa. Nalika kapanggih ing hotèl, sadaya badanipun kados kénging suntikan kathah. Saderengipun Alda Risma dipunduga tilar donya amargi overdosis, nanging sasampunipun dipunanalisis pranyata Alda tilar donya amargi dipunperjaya.

Cathetan suku

Pranala njawi 

Artikel mawa basa krama
Aktris Indonésia
Penyanyi Indonésia
Tokoh Bogor
Nia Daniati () inggih punika penyanyi saking Indonesia ingkang misuwur ing taun 1980-an. Nia misuwur minangka penyanyi ingkang nyanyikaken lagunipun Rinto Harahap. Lagunipun Nia ingkang paling kawentar inggih punika Gelas-gelas Kaca. Sasanesipun nyanyi, Nia ugi terjun ing jagad akting. Sawetawis filem lan sinétron naté dipunparagani Nia. Taun 1980, Nia pikantuk nominasi minangka aktris ingkang saé piyambak ing adicara Festival Film Indonesia FFI kanggé filem Antara Dia dan Aku.
Nia palakrami kaliyan Mohamad Hisham (wargi nagari Brunei Darussalam) ing tanggal 25 September 1991 ing Jakarta. Saking palakrami punika patutan satunggal ingkang lair ing sasi Fèbruari 1992 kanthi nama Olivia Nathania. Kekalihipunpegatan ing taun 1993. Nia salajengipun palakrami malih kaliyan Farhat Abbas, satunggalipun pengacara ing taun 2002. Nia ingkang ing wekdal punika gadhah yuswa 12 taun langkung sepuh tinimbang Farhat gadhah pamanggih boten dados masalah. Kalih taun sasampunipun palakrami, Farhat dipunkabaraken sampun palakrami kaliyan satunggalipun gadis kanthi asma Melani Sukmawati (ingkang ing wekdal samanten nembé 24 taun yuswanipun) ing Bandung. Setunggal taun sasampunipun punika, Farhat ngakeni sampun palakrami malih kaliyan randa, Ani Muryadi ing tanggal 19 JUni 2005.

Lagu 
 Orang Ketiga
 Gelas-Gelas Kaca
 365 Hari
 Tak Ingin Seperti Dia
 Kaulah Segalanya
 Tikar Merah
 Cintamu Cinta Apa
 Hati Yang Sakit
 Mana Sumpah & Janjimu
 Bagai Bergantung Di Dahan Rapuh
 Harus Bagaimana
 Biarkan Aku Pergi
 Hanya Ada Satu Cinta
 Untuk Apa
 Terlalu
 Maafkan Daku

Album 
 Nia Daniati The Best Of Pop Bossas
 Nia Daniati Mega Pop Intim Vol 3
 Nia Daniati 15 Lagu Terbaik

Sinetron 
 Buku Harian'

 Kanugrahan 
 Nominasi FFI untuk Antara Dia dan Aku''

Cathetan suku

Pranala njawi 

Artikel mawa basa krama
Alumni SMA Negeri 70 Jakarta
Aktris Indonésia
Penyanyi Indonésia
Wong Jakarta
Nia Iskandar Dinata () inggih punika satunggalipun sutradara saking Indonésia.

Karier 
Wiwitan karier sutradara èstri punika saking damel klip video lan filem iklan. Ing wiwitanipun taun 2000, Nia damel perusahaan filem independen Kalyana Shira Film. Nia lajeng dados sutradara filem Ca Bau Kan (2002) ingkang dipunanngkat saking novèl kanthi irah-irahan ingkang sami karyanipun novelis Remy Sylado. Setting carita dipundamel kados taun 1930-an, ingkang nyaritakaken kisah tokoh pejuang kabangsan Tionghoa. Film punika angsal pirang-pirrang kanugrahan saking festival Internasional.
Ing taun 2004, Nia dados sutradara filem Arisan! sukses sanget saking pajengipun ing masarakat lan komentar saking komentar kritikus. Film punika angsal kathah kanugrahan, kalebet saking Festival Film Indonésia lan MTV Movie Awards. Karya ingkang salajengipun ugi angsal pangalembana lan kritik saking pandemen filem, filem punika Berbagi Suami, filem ingkang mbahas babagan poligami wonten ing tigang segmen sarta nglibataken kathah juru main filem lan teater kawakan kados Ria Irawan, Jajang C. Noer, lan Tio Pakusadewo.

Filmografi 
Film ingkang sampun dipuntanganii déning Nia Dinata inggih punika: Meraih Mimpi (2009) (penulis), Perempuan Punya Cerita (2007; segmen Cerita dari Cibinong), Quickie Express (2007) (prodhuser), Long Road to Heaven (2007) (prodhuser), Berbagi Suami (2006) (sutradara, penulis), Janji Joni (2005) (prodhuser), Ajang ajeng (2004)-serial TV (prodhuser), Arisan! (2003) (sutradara, prodhuser èksekutif), Joni Be Brave (2003) (prodhuser), Biola Tak Berdawai (2003) (ko-prodhuser), Ca Bau Kan (2002) (sutradara, prodhuser).

Cathetan suku

Pranala njawi 
 Nia Dinata di Perspektif Baru

Artikel mawa basa krama
Sutradara Indonésia
Wong Jakarta
Alumni SMA Negeri 34 Jakarta
Tokoh Sundha
Lair 1970
Astrie Feizaty Ivo () inggih punika nama ingkang boten asing malih ing jaman taun 1980-an. Aktris punika miwiti karieripun awit alit. Ibunipun, Ivo Nilakreshna ugi satunggalipun penyanyi ingkang misuwur ing taun 1960-an.

Astri Ivo palakrami kaliyan Dariola Yusharyahya ingkang kalebet rayinipun aktris Zoraya Perucha. Saking bangun balewisma punika pikantuk tigang putra inggih punika Kevin Arighi Yusharyahya, Adrio Faresi, lan Riedo Devara. Sadangunipun karier ing jagad filem, priyantun èstri ingkang ngagem jilbba wiwit taun 2000 punika naté dados paraga utami ing filem Bunga Cinta Kasih, Tabah sampai Akhir, sarta Boni dan Nancy.
Astri Ivo ugi naté nyerat buku kanthi irah-irahan Cantik Sepanjang Usia ingkang dipunrilis ing Arena Islamic Book Fair, Senayan ing sasi Maret 2006.
Ing wekdal samangke Astri Ivo jarang medal ing jagad hiburan. Saking punika wonten pamanggih manawi Astri badhé pensiun saking jagad ingkang sampun damel Astri misuwur. Nanging Astri ngendikan manawi piyambakipun boten badhé nilaraken jagad hiburan punika, nanging nglaksanakaken kanthi ngeli kemawon.

Filmografi 
Astri Ivo sampun dado bintang filem ing filem Samiun dan Dasima (1970), Ilusia (1971), Titienku Sayang (1972), Jauh di Mata (1973), Tabah Sampai Akhir (1973), Boni dan Nanci (1974), Kasih Sayang (1974), Ratapan Si Miskin (1974), Susana (1974), Suster Maria (1974), Lembah Duka (1981), Bila Hati Wanita Menjerit (1981), Bunga Cinta Kasih (1981), Fajar Yang Kelabu (1981).

Cathetan suku

Pranala njawi 
 Profil  ing KapanLagi.com

Artikel mawa basa krama
Artis Acèh
Aktris Indonésia
Wong Jakarta
Ence Bagus inggih punika aktor lan pelawak saking Indonesia. Ence Bagus wiwit misuwur sasampunipun main ing acara komedi komedi Extravaganza, kaliyan Edric Tjandra inggih dados juru main énggal ing Extravaganza ing taun 2007 ing TransTV. Ence Bagus alumnus saking Institut Kesenian Jakarta (IKJ) punika ugi sampun main ing pinten-pinten filem biyoskup. Janipun nama Ence Bagus panci kirang familiar ing masarakat. nanging pasuryanipun ingkang culun asring medal ing filem biyoskup.

Ence Bagus naté pikantuk kanugrahan minangka pemenang Pembantu Jaler Paling Sae wonten ing adicara FTV Awards taun 2011. Priyantun jaler ingkang gadhah badan ingkang alit punika pikantuk kanugrahan kanthi main ing FTV [[SCTV) ingkang irah-irahanipun "Papi, Mami, dan Tukang Kebun".

Karier 
Ence Bagus wiwit misuwur amargi main ing Ekstravaganza kang tayang ing TransTV. Ence naté main filem kados filem Brownies taun 2005, Banyu Biru taun 2005, Catatan Akhir Sekolah taun 2005, Maskot taun 2006, Kamulah Satu-Satunya taun 2007, Namaku Dick taun 2008, Setannya Kok Beneran? taun 2008, Obama Anak Menteng taun 2010, lan Setannya Kok Beneran.

Cathetan suku

Pranala njawi 
 Pawartos ing Cineplex

Artikel mawa basa krama
Alumni Institut Kesenian Jakarta
Pelawak Indonesia
Pemain Extravaganza
Aktor Indonésia
Dik Doank ingkang gadhah jeneng dawa Raden Rizki Mulyawan Kertanagara Hayang Denada Kusuma () inggih punika penyanyi, panatacara, lan desainer grafis saking Indonesia.

Karier 
Wiwit alitipun Dik Doank sampun gadhah hobi nggambar lan ngarang komik. Hobi punika dipunkembangaken nalika umuripun 15 taun, Dik sampun wiwit ngripta lagu. Karyanipun asring ndhèrèk lomba, nanging dèrèng naté menang. Sasampunipun lulus SMA, Dik sinau ing Institut Kesenian Jakarta (IKJ) jurusan Desain Grafis spesifikasi cover album lan poster. Asil karyanipun Dik saged dipuntingali ing kover kaset albumipun Atiek CB, Chrisye, Broery Pesulima, Nike Ardilla, Ebiet G. Ade, Koes Plus lan AB Three.
Sasampunipun dangu nyambut damel ing babagan damel cover album, pungkasanipun Dik Doank saged nembus dhapur rekaman ing taun 1997. Singel Pulang saking album ingkang ingkang sepisanan sampun saged damel namanipun Dik Doank misuwur. Salajengipun Dik damel album malih kanthi irah-irahan "Jangan Takut" kanthi singel hits Pak Posku lan Digoda Waria. Taun 2004, sasampunipun absen kinten-kinten gangsal taun, Dik ngedalaken album ingkang kaping tiga “180 Derajat”. Lirik lagu ing album “180 Derajat” taksih gadhah tema sosial kanthi ukara-ukara ingkang sakedhik nakal ingkang panci dados ciri khasipun Dik Doank.
Sanajan sampun ngedalaken tiga album, nanging Dik Doank langkung misuwur amargi dados panatacara. Panjenenganipun naté dados panatacara kanggé adicara giyaran langsung Piala Donya FIFA taun 2002. Sapunika Dik Doank langkung temen ing babagan pendidikan.

Cathetan suku

Pranala njawi 
 Profil   lan pawartos

 di KapanLagi.com

Artikel mawa basa krama
Alumni Institut Kesenian Jakarta
Aktor Indonésia
Penyanyi Indonésia
Panatacara televisi Indonesia
Musisi Indonésia
Bedu () inggih punika satunggalipun artis lan pelawak saking Indonesia. Pelawak ingkang gadhah asma jangkep Bedu Tohar punika miwiti karieripun wiwit ndhèrèk golongan lawak Cagur ingkang dipungawangi déning Denny Cagur, Narji, lan Bedu piyambak. Sasampunipun Bedu medal saking golongan Cagur lan tampil piyambak. Ing golongan Cagur, Bedu dipun-gantos déning Wendy Armoko. Namanipun Bedu radi kirang misuwur wiwit medal saking Cagur. Nanging wiwit main ing kalih situasi komedi (sitkom) lenong kanthi raos Komedi Betawi lan Ngelenong Nyok, ingkang main ing stasiun TransTV, namanipun dados misuwur malih. Boten namung main ing televisi, Bedu ugi dados penyiar radhio Mustang lan dados panatacara ing kathah acara, acara off-air utawi on-air. Bedu gadhah garwa Irma Kartika Anggraeni. Ing tanggal 17 Dhésèmber 2010, putranipun ingkang nomer satunggal lair kanthi Caesar, ing RS Kemang Medical Center, Jakarta, lan putranipun diparingi nama Muhammad Abrar Darraz Rayyan. Putranipun lair kanthi abot 3,4 kg lan panjangipun 50 cm. Namanipun gadhah teges Abrar: golongan ingkang tansah nglaksanakaken kasaenan, Darraz: Kaendahan, lan Rayyan: namanipun lawang swarga.

Cathetan suku

Pranala njawi 
 Profil ing KapanLagi.com

Artikel mawa basa krama
Pelawak Indonesia
Aktor Indonésia
Usnan Batubara utawi Ucok Baba() inggih punika satunggalipun matak, presenter, lan pelawak Indonésia ingkang misuwur kanthi asma Ucok Baba. Ucok Baba punika dados aktor lan pelawak Indonésia ingkang gadhah badan alit inggilipun  ingkang sampun dipunmangertosi déning masarakat.

Karier 
Lair minangka putra nomer pitu saking sangang sadhèrèk pasangan alm. Mahad Batubara lan Zakiah Lubis, Ucok Baba nelasaken wekdal alitipun ngantos SMA ing Medan. Sasampunipun lulus SMA, Ucok péngin nglajengaken kuliah, nanging tiyang sepuhipun ingkang nyambut damelipun dados among tani boten kiyat mbiyayeni. Nate nganggur, pungkasanipun Ucok ngadu nasib ing Jakata ing taun 1990.
Nasib saé manggihi Ucok Baba nalika kepanggih kaliyan satunggalipun staf Soraya Film ing panggènan fotokopi. Ucok Baba dipuntawari main filem Bagi-bagi Dong kaliyan Warkop. Sanèsipun main filem, Ucok ugi asring dados badut ing kathah acara hiburan. Nama Ucok Babab wiwit misuwur nalika dados panatacara Piala Donya ing RCTI kaliyan Dik Doank ing taun 2002.

Kulawarga 
Ucok Baba palakrama kaliyan Rina Angelina padha taun 1997. Nalika palakami Ucok Baba nembé yuswa 26 taun lan naté boten dipunsarujuki déning tiyang sepuhipun Rina. Nanging pungkasanipun tiyang sepuhipun paring restu. Saking yasa bale wisma punika dipunparingi putra cacah kalih Ahmad Usriano Batubara lan Septi Aulia.

Cathetan suku

Pranala njawi 
 Profil ing KapanLagi.com

Artikel mawa basa krama
Marga Batubara
Pelawak Indonésia
Aktor Indonésia
Ibrahim Khalil Alkatiri utawi asring dipuntimbali kanthi nama Baim () inggih punika aktor alit saking Indonesia. Namanipun Baim misuwur awit main ing sinétron Cerita SMA. Wiwit punika, paraga Ibrahim Khalil Alkatiri ing sadaya sinetronipun tansah ngagem nama Baim. Saderengipun Baim ugi naté main ing sinétron Doo Bee Doo. Baim wiwit tepang kaliyan jagad sinétron nalika ngeter syuting kangmasipun, Akbar Khalil Alkatiri. Sanajan taksih nem sanget, nanging Baim kalebet lare alit ingkang sukses sanget. Lan kanggé raos syukuripun, Baim asring paring mbagi-mbagi rejeki dhateng kanca-kancanipun.

Karier 
Baim sampun kathah main sinétron, kados sinétron Doo Bee Doo, Cerita SMA, Tarzan Cilik, Baim Anak Sholeh, Buku Harian Baim, Koboi Cabe Rawit, Arti Sahabat, Bintang untuk Baim, lan Baim Jaim. Sanèsipun ing jagad sinétron, Baim ugi naté main filem Bersama Ceria. Baim ugi laris dados bintang iklan, kados iklan Curcuma Plus, Enfagrow En-Plus, Nutrilion Royal 3, Sharp AQUOS, Vita Jelly Drink, Gery Pasta, Gery Meses, XL, Daihatsu Xenia. Samenik Baim dherek satunggalipun grup band alit Radja Cilik satunggalipun grup band damelanipun Moldy Radja.

Cathetan suku

Pranala njawi 
 Profil  ing KapanLagi.com

Artikel mawa basa krama
Arab-Indonésia
Aktor Indonésia
Beirut (basa Arab: بيروت;, Bayrūt) utawa jeneng Prancisé, Beyrouth, iku kutha krajan nagara Libanon lan uga dadi kutha gedhé dhéwé ing nagara mau. Kutha iki dipanggoni déning 1,2 yuta juwa nanging yèn laladan metropolitan ing saubengé diitung dadi 2,1 yuta. Sadurungé Perang Sedulur Lebanon pecah, kutha iki olèh jejuluk "Paris ing Donya Wétan " amarga swasana kosmopolitané.

Saiki, Beirut wis ngalami manéka upaya rekonstruksi. Kutha iki dadi lokasi Jeux de la Francophonie taun 2009 lan dadi salah siji calon tuan omah potensial Olimpiade 2024. Manéka organisasi internasional uga duwé kantor ing Beirut kaya ta ILO lan UNESCO kang duwé kantor kanggo laladan Arab ing kutha iki.

Transportasi 

Papan anggegana kang dumunung ing kutha iki ya iku Papan Anggegana Internasional Rafik Hariri, kang sadurungé duwé jeneng Papan Anggegana Internasional Beirut. Jeneng anyar mau dipigunakaké kanggo ngurmati Rafik Hariri, mantan Nayakotama Lebanon kang diprejaya.

Géografi 
Beirut dumunung antarané Bukit Al-Asyrafiyah lan Al-Musaytibah, Beirut dumunung ing sawijining lembah kalindhung, papan wong Romawi yasa saluran banyu ngisor lemah kanggo masok kang ndunungi kutha kang terus tuwuh.

Kutha kembar 

  Los Angeles, Amérika Sarékat
  Buenos Aires, Argentina
  Yerewan, Armenia
  São Paulo, Brasil
  Baghdad, Irak
  Isfahan, Iran.
  Firenze, Italia
  Kutha Quebec, Kanadha
  Bogotá, Kolombia
  Split, Kroasia
  Zagreb, Kroasia
  Madinatul Kuwait, Kuwait
  Al-Baidha', Libya
  Ciudad de México, Meksiko
  Kairo, Mesir
  Karachi, Pakistan
  Brest, Prancis
  Lyon, Prancis
  Marselha, Prancis
  Strasbourg, Prancis
  Moskwa, Ruslan
  Nikosia, Siprus
  Damaskus, Suriah
  Istanbul, Turki
  Dubai, Uni Emirat Arab
  'Amman, Yordania
  Kutha Athena, Yunani

Rujukan 

 Becker C, Soetrisno E. 2001.100 Kota Besar Bersejarah di Dunia. Jakarta: Ladang Pustaka dan Intimedia.

 
Kutha ing Libanon
Habiburrahman El Shirazy () inggih punika Novèlis No. 1 Indonesia (dipunnobataken déning Universitas Diponegoro (UNDIP) Semarang). Sanèsipun novelis, sarjana Universitas Al-Azhar, Kairo, Mesir punika ugi dados sutradara, dai, lan penyair. Karya-karyanipun kathah dipunremeni boten namung tiyang Indonésia, nanging ing manca nagari kados Malaysia, Singapura, Brunei, Hongkong, Taiwan lan Australia. Karya-karya fiksinipun dipunanggep saged yasa jiwa lan nuwuhaken semangat prèstasi. Karya-karyanipun ingkang sampun kathah ing pasaran inggih punika Ayat-Ayat Cinta taun 2004, Di Atas Sajadah Cinta taun 2004, Ketika Cinta Berbuah Surga taun 2005, Pudarnya Pesona Cleopatra taun 2005, Ketika Cinta Bertasbih taun 2007,
Ketika Cinta Bertasbih 2 taun 2007, Dalam Mihrab Cinta taun 2007, Gadis Kota Jerash taun (2009), Bumi Cinta, taun 2010, lan The Romance. Sapunika taksih damel Langit Makkah Berwarna Merah, Bidadari Bermata Bening, lan Bulan Madu di Yerussalem.

Pendidikan 
Miwiti pendidikan manengah ing MTs Futuhiyyah 1 Mranggen lan sinau kitab kuning ing pondhok pesantren Al Anwar, Mranggen, Demak kanthi dipunasuh déning K.H. Abdul Bashir Hamzah. Ing taun 1992 panjenenganipun ngrantau ing Kitha Surakarta kanggé sinau ing Madrasah Aliyah program Khusus (MAPK) Surakarta, lulus ing taun 1995. Sasampunipun punika nglajengaken ing Fakultas Ushuluddin, jurusan Hadist Universitas Al-Azhar, Kairo Mesir lan rampung ing taun 1999. Taun 2001 lulus Postgraduate Diploma (Pg.D) S2 ing The Institute for Islamic Studies ing Kairo.

Cathetan suku

Pranala njawi 
Artikel mawa basa krama
Sastrawan Indonésia

Panitra Indonésia
Taman Siswa iku organisasi kang ana wiwit taun 1922. Tujuan saka Taman Siswa iku ngembangaké pendhidhikan lan budaya.
GAPI iku Gabungan Pulitik Indonésia kang didhirikaké déning M.H. Thamrin. Organisasi iki didhirikaké ing tanggal 21 Mèi 1939. Organisasi iki gabungan saka Parindra, Gerindo, Persatuan Minahasa, Parté Islam Indonésia, Parté Katolik Indonésia, Pasundan lan PSII.
Parté Nasional Indonésia utawa dicekak PNI iku parté pulitik kang tuwa dhéwé ing Indonésia.Parté PNI diadegaké tanggal 4 Juli 1927 déning Ir. Soekarno, Dr. Cipto Mangunkusumo, Ir. Anwari, Sartono SH, Budiarto SH, lan Dr. Samsi kanthi jeneng Parsariakatan nasional Indonésia.. Nembé ing taun 1928 ganti jeneng saka Perserikatan Nasional Indonésia dadi Parté nasional Indonésia.

Tokoh lan mantan tokoh 

 Tjipto Mangunkusumo
 Mr. Sartono
 Mr Iskaq Tjokrohadisuryo
 Mr Sunaryo
 Soekarno
 Muhammad Hatta
 Gatot Mangkuprojo
 Soepriadinata
 Maskun Sumadiredja
 Amir Sjarifuddin
 Wilopo
 Hardi
 Suwiryo
 Ali Sastroamidjojo
 Djuanda Kartawidjaja
 Mohammad Isnaeni
 Supeni
 Sanusi Hardjadinata
 Sarmidi Mangunsarkoro

Parté-Parté Terusan 
 Partindo
 PNI Baru
 PNI Marhaenisme
 PNI Supeni
 PNI Massa Marhaen
 PNI Parté Nasional Indonésia

Pranala njaba 
 PNI-Supeni
 PNI-Massa Marhaen

Cathetan sikil 

Nasional Indonésia
Pulitik
Indische Partij iku parté pulitik ing Hindia-Walanda. Parté iki diadegaké déning Douwes Dekker, Tjipto Mangoenkoesoemo, lan Soewardi Soerjaningrat ing taun 1912.

Parté pulitik
Sarékat Islam, sadurungé aran Sarékat Dagang Islam, iku pakumpulan sudagar bathik Jawa ing Indhiya-Nèderlan. Pakumpulan iki diyasa Haji Samanhudi, sudagar bathik, rikala 1905 ing Surakarta utawa 1912. Sarékat Dagang Islam duwé ancas mikuwati sudagar enggonan (lokal), mligi ing indhustri bathik. Yasaning pakumpulan iki kajiwani pakumpulan Jamiat Kheir.

Tut lakuning jaman, pakumpulan iki banjur ambal tata (réorganisasi) uga salin jeneng dadi Sarékat Islam. Kantor gedhé Sarékat Islam mapan ing Surabaya. Wong-wong wigati saka Sarékat Islam kaya ta H.O.S. Cokroaminoto lan Haji Agus Salim. H.O.S. Cokroaminoto duwé cantrik telu kang kondhang, kang padha mrabawani ing jagating pulitik Indonésia: Sukarno kang nasionalis, Semaun kang sosialis, lan Kartosuwirjo kang islamis. Haji Agus Salim gabung Sarékat Islam ing 1915 lan manuhaké modhèrenisme Islam. Sawenèh cantriking Salim kaya ta Kasman Singodimedjo, Mohammad Roem, lan Mohammad Natsir kang ing tembé dadi pangarep-pangarep nasionalis lan Islam ing Indonésia.

Rujukan

Pranala njaba
 Peter Lowensteyn, "Indonesia between 1908 and 1928: The Sarekat Islam"

Sajarah Indonésia
Indiya Nèderlan
Perang Banjarmasin iku kedadéan ing Banjarmasin taun 1859 kang diowahaké déning Pangéran Antasari. Ing perang iki Walanda Pangeran Antasari iku anaké Sultan Muhammad kang anti mara Walanda.

Sebab Perang Banjarmasin 
Ing masa pemerintahané Sultan Adam, Walanda wiwit melbu ing Banjarmasin. Sultan Adam nyatakaké déné Karajaan Banjar lan Walanda iku ana gayutan ing taun 1826. Nanging wiwit taun 1850 wiwit ana tukaran ing kulawarga karajan lan Walanda milu njupuk pérangan ing tukaran iki. Walanda “ngadu dhomba” kulawarga karajan. Ing karajan dadiné ana telu pihak ya iku:
 kelompoké Pangéran Tamjid Illah, Pangéran Tamjid Illah iku putuné Sultan Adam. Kelompok iki ora disenengi rakyat Banjar amarga sok mabok.
 kelompoké Pangéran Prabu Anom, Pangéran Prabu Anom iku anaké Sultan Adam. Kelompok iki ora disenengi rakyat Banjar amarga kelakuané kang ora apik.
 Kelompok Pangéran Hidayatullah, Pangéran Hidayatullah iku putuné Sultan Adam. Kelompok iki disenengi déning rakyat Banjar.
Pangéran Hidayatullah ngawéh panyengkuyung mara Pangéran Antasari. Pangéran Hidayatullah dibuang déning Walanda mara Cianjur. Sebab Pangéran Hidayatullah dibuang mara Cianjur, rakyat Banjar ngangkat Pangéran Antasari dadi Sultan. Sawisé diangkat dadi Sultan, perang kedadéan manèh. Ing perang iki Pangéran Antasari luka lan séda ing taun 1862. Perlawanan ngelawan Walanda terus dilanjutaké déning anak-anaké Pangéran Antasari tekan akhiré ora ana manèh kabar perang iku.

Cathetan suku 

Perang
Perang nglibataké Indonésia
Perang nglibataké Walanda
Sajarah Indonésia
Krajan Batak iku ana ing Tapanuli. Ing masa pamaréntahané Raja Sisimangaraja XII (Raja terakhir Karajaan Batak). Rakyat Batak ngelawan Walanda sebab Raja Sisimangaraja ora terima déné tlatah Karajaan Batak dicilikaké déning Walanda. Raja Sisimangaraja iku ora terima kutha Natal, Mandailing, Angkola, lan Simporok ing Tapanuli Kidul dikuasai déning Walanda. Walanda uga péngin minangka Pax Netherlandica.
Kanggo minangka Pax Netherlandica, Walanda nguwasani Tapanuli Lor sawisé nguwasani Tapanuli Kidul lan Sumatera Wétan. Walanda nempataké wadyabala ing tlatah Tarutung nganggo alesan kanggo ngelindhungi panyebar agama Kristen kang kagabung ing Rhijnsnhezending. Kanggo ngadhepi tingkahé Walanda ngambakaké tlatah kakuwasaané, ing taun 1878, Raja Sisimangaraja XII nyerang Walanda ing Tapanuli Lor. perangé iku ana kadadéan pitung taun lan kadadéan ing tlatah Bahal Bat, Buntar, Siborong-borong, Balige, Lumban Julu lan Laguboti. Ing taun 1894, Walanda ngerahaké wadyabala kanggo nguwasani Bakkara. Bakkara iku pusat pameréntahané Raja Sisimangaraja XII. Perang kadadéan ing Pakpak Dairi ing sisih kuloné Dhanau Toba. Pasukané Van Daalen kang asalé ing Acéh, nerusaké ing Tapanuli Lor ing taun 1904. Ing médhan ditekakaké wadyabala léwat Kabanjahé lan Sidikalang.

Cathetan suku 

Perang
Perang nglibataké Indonésia
Perang nglibataké Walanda
Sajarah Indonésia
Vaksin iku penerapan biotéknologi kanggo nyegah lelara kang disebabaké mikroorganisme.

Cara gawé vaksin 
 vaksin kang asalé saka patogen kang wis dipaténi nganggo bahan kimia utawa cara pemanasan. Contoné vaksin influenza, vaksin kolera lan vaksin hepatitis A. Vaksin jinis iki mung gawé kekebalan sawatara.
 vaksin kang asalé saka patogen kang dilemahaké. Contoné ya iku vaksin campak lan vaksin gondong. Vaksin jinis iki kekebalané luwih suwé saka jinis vaksin kang asalé saka patogen kang dipanasaké.
 vaksin kang asalé saka patogen kang dinon-aktivaké contoné vaksin tétanus lan vaksin diftéri.
Nanging cara gawé vaksin ing dhuwur isih tradhisional dadi isih ana éfék samping kaya iki:
 patogen kang dinggo mesih ana kemungkinan isih prosés metabolisme
 patogen kang dienggo kanggo gawé vaksin isih ana kemungkinan bisa njalari lelara
 ana wong kang alérgi mara luwihan sél kang ditinggalaké saka prosés gawé vaksin.
 wong kang makarya ing gawé vaksin ana kemungkinan kepapar patogen.
Kanggo ngurangi risiko ing dhuwur, saiki wis dikembangaké cara gawé vaksin kang nganggo rékayasa génetika. Prinsip-prinsip rékayasa génetika antarané:
 misahaké gen kang njalari lara saka virus
 nyisipaké gen mara sèl baktéri utawa kultur sèl hewan. Sawisé disisipi sèl baktèri utawa sèl kéwan dijenengi rekombinan.\
 Rekombinan bakal ngasilaké antigen kang salanjuté dikultur. Sawisé dikultur dadi ngasilaké akèh antigen.

Cathetan suku 

Keséhatan
Perang Padri iku kedadéan ing tanah Sumatra.

Sajarah Nusantara
Padri, Perang
Sajarah Sumatra Kulon
Perang nglibataké Walanda
Perang nglibataké Indonésia
Protista iku organisme kang duwé sipat madan padha karo jamur, tuwuhan, lan kéwan.

Ciri-ciri Protista 
 sifaté Eukariotik
 Respirasi aérobik
 akèh-akéhé sifaté unisélulér. Protista multisélulér duwé awak kang sedherhana
 Sapérangan Protista urip bébas, nanging ana uga kang simbiosis karo organisme liya.
 Akéh-akéhé protista urip ing banyu yaiku urip ing laut utawa ing kolam, tlaga, kali lan liya-liyané.
Lumrahé Protista olih panganan nganggo cara iki:
 fotoautotrof yaiku bisa gawé senyawa organik kompleks lan molekul anorganik sedherhana nganggo énergi cahya.
 heterotrof yaiku protista kang ora bisa ngganti molekul anorganik dadi organisme organik dadi butuh panganan organik saka lingkungané, carané mangan organisme liya contoné Rhizopoda lan Oomycota
Protista dikelompokaké miturut meh padha karo organisme apa umpamané Protista mirib jamur yaiku jamur lendhir lan jamur banyu. Protista kang meh padha karo kéwan iku Protozoa, lan protista kang meh padha karo tuwuhan kang dijenengi alga utawa ganggang.

Cathetan suku
Zygomycota iku salah sijiné divisi ing Jamur. Jamur iki dijenengi Zygomycota amarga gawé spora istirahat kang duwé dhindhing kang kandel kang dijenengi Zigospora. Zygomycota urip ing darat, ing lemah utawa ing luwihan organisme kang wis mati. Zygomicota duwé miselium kang duwé akèh pang lan ora duwé sekat. Hifané duwé sipat senositik. Zygomicota iku lumrahé dienggo kanggo nggawé témpé yaiku Rhizopus oryzae lan kanggo tapé yaiku Mucor javanicus. Rhizopus iku péranganing Zygomicota. Miselium ing Rhizopus ana telu jinisé yaiku:
 Stolon yaiku hifané gawé jaringan ing lumah papan kang ditémpéli.
 Rizoid yaiku hifané tembus mara jero papan kang ditémpéli lan fungsiné dadi jangkar kanggo nyerot panganan.
 Sprangiofor yaiku hifané tukul ngadeg jejeg ing permukaané papan kang ditémpéli lan duwé sporangium gobuler ing pucuké.
Cara réprodhuksi Zygomicota bisa séksual lan aséksual. Réprodhuksi séksual yaiku nganggo cara konjugasi. Réprodhuksi aséksual yaiku nganggo spora nonmotil kang dikasilaké déning sporangium.
Reproduksi sèksual Rhizopus iku kaya ngéné:
 pang kang cendhek kang jinisé positip lan pang kang jinisé negatip saka Rhizopus liya ketemu pucuké.
 tukul sekat ing ngisor pucuké hifa
 gamét saka Rhizopus loro iku ketemu lan nggabung dadi zigot
 Zigot dadi Zigospora kang duwé zigosporangium kang duwé lapisan kang kandel kang fungsiné dadi pelindhung
 Zigospora lumebu ing periode dormansi utawa ora nglakokaké aktivitas metabolisme, telung wulan suwéné.
 Zigospora dadi kecambah, ing fase iki Zigospora meiosis lan hifa haploid cendhek tukul.
 Hifa haploid gawé sporangium kang gawé spora aséksual.
 Spora aséksual gawé miselium anyar.

Anggota 
 Rhizopus oligosporus
 Rhizopus oryzae
 R. stolonifer
 Mucor mucedo

Cathetan suku

Pranala njaba 

 Zygomycota at the Tree of Life Web Project
 Zygomycetes.org
 List of all Zygomycetes species from Zygomycetes database by PM Kirk in Catalogue of Life 2008 
 
 The Biology Place  for BIOLOGY, fifth Edition, http://www.biology.com/campbell link to “Fungi Online”

Fungi
Ascomycota iku salah siji divisi saka jamur (fungi). Ciri-ciriné Ascomycota iku duwé talus kang asalé saka misélium kang ana sekaté. Ascomycota ana kang uripé dadi saproba lan ana kang uripé dadi parasit kang gawé penyakit mara tuwuhan. Cara réprodhuksiné séksual yaiku gawé askospora ing jeroné askus. Cara réprodhuksi kang aséksual iku nganggo spora konidium kang dikasilake ing pucuk konidiofor. Lumrahé askus digawé ing askokarp utawa askoma. Rupané askus iku béda-béda yaiku:
 askus kang ora duwé askokarp
 apotesium kang askokarpé rupané kaya mangkok
 kleistotesium kang askokarpé rupané kaya bal lan ora duwé ostiulum
 peritesium yaiku askus kang askokarpé rupané kaya botol kang duwé gulu lan duwé ostiulum
Amarga jinis askus iku ana akèh, Ascomycota dibagi dadi telung kelas yaiku:
 Hemiascomycetes, jamur jinis iki ora duwé askorkap lan ora duwé hifa.
 Plectomycees, jamur jinis iki duwé askus kang jinisé kleistotesium. Kelompok jamur iki urip dadi saproba, parasit, lan hiperparasit.
 Pyrenomycetes, jamur iki ciriné yaiku duwé askoma kang rupané mirunggan kang dipirantèni ostiolum(bolongan kanggo ngetokaké askus lan askuspora). Contoné Pyrenomycetes iku Neurospora sitophila kang racaké dinggo kanggo gawé oncom abang saka apas tahu utawa bungkil kacang brol.

Cathetan suku 

Fungi
Basidiomikota iku salah sijiné divisi saka fungi utawa Jamur. Basidiomikota iku racaké makroskopis (ukurané gedhé), jamur kang racaké tinemu ing lapangan lan ing alas-alas. Jamuré duwé pang lan tudhung kang dijenengi basidiokarp. Jamur iki duwé basidiospora ya iku basidium kang ngasilaké spora. Cara réprodhuksiné iku diwiwiti saka spora basidium utawa spora kanidium kang tukul dadi benang hifa kang duwé sekat lan inti siji. Hifa gawé miselium, miselium kang jinisé  béda , ya iku kang positip lan kang negatip ketemu lan dadi siji, dhindhing sélé larut. Inti sél salah sijiné pindhah dadi ana sèl dikariotik. Saka sèl dikariotik, mengkoné tukul hifa lan miselium dikariotik. Miselium dikariotik tukul dadi “tubuh buah” contoné rupané dadi kaya payung
Jinis basidiomycota kang dienggo ing kauripan sadina-dina iku
 Lentinus edodes ing Jepang, jamur iki biyasa didadékaké panganan
 Pleurotes racaké didadékaké panganan, jamur iki jamur kayu
 Auricularia polytricha utawa jamur kuping, jamur iki rupané kaya kuping. Lumrahé jamur iki didadékaké panganan. Jamur iki racaké urip ing kayu
 Ganoderma aplanatum lan Polyporus giganteus rupané kaya kipas. Lumrahé dienggo kanggo obat utawa ganotérapi
 Amanita muscaria racaké urip ing kotoran kéwan. Jamur iki bisa ngasilaké toksin muskarin kang bisa maténi laler
 Puccinia graminis utawa jamur karat, rupané kaya karat. Jamur iki racaké urip dadi parasit ing suket-suketan (Gramineae). Jamur iki bisa njalari bercak-bercak ing dhuwur godhong.

Cathetan suku

Pranala njaba 
 Basidiomycotina Di Situs Proyek Pohon Kehidupan

Fungi
Deuteromycota iku salah sijiné divisi saka fungi utawa Jamur.
Deuteromycota, divisi iki uga dijenengi imperfect fungi utawa jamur kang ora sampurna amarga anggota divisi iki isiné iku jamur-jamur kang ora melbu ing divisi liya. Jamur deuteromycota mung tinemu ing darat. Jamur ing divisi iki cara reprodhuksiné aséksual, ya iku ngasilaké konidiofor(konodia kang ngasilaké hifa mirunggan). Jamur divisi Deuteromycota iku sifaté saprofit ing matéri organik. Dadi parasit ing tuwuhan tingkat dhuwur lan ngrusak tuwuhan budhidhaya lan tuwuhan hias. Jamur iki uga dadi penyebab lara kulit dermatomikosis ing manungsa contoné kurap kang disebabaké Jamur Microsporum trichophyton, lan Microsporum epidermophyton. Panu uga disebabaké déning jamur jinis iki ya iku jamur Tinea versicolor. Penyakit sikil atlet uga disebabaké jamur Epidermophyton floocosum. Ing Indonesia jamur saka divisi iki dienggo kanggo gawé oncom saka bungkil kacang kang migunakaké jamur Monilia sitophyla utawa jamur oncom. Jamur Monilia bisa urip ing roti, luwihan panganan, ing suket sing wis kobong.
Fase pembiakan végetatif Monilia sp. tinemu déning Dodge saka Amérikah Sarékat ing taun 1927. Fase pembiakan generatif tinemu déning Dwidjoseputro ing taun 1961. Sawisé ngerti déné ana fase generatif ing Monilia sp. Jamur golongan iki melbu mara Ascomycetes lan diganti jenengé dadi Neurospora sitophyla utawa Neurospora crassa.

Anggota 
Berikut anggota Deuteromycota:
 Chladosporium
 Curvularia
 Trichophyton
 Aspergillus oryzae
 A. wentii
 A. flavus
 A. fumigatus
 Fusarium

Cathetan suku

Pranala njaba 
 Bahan belajar
 jamur

Fungi
Porifera iku asalé saka tembung porus kang duwé arti bolongan cilik lan ferre kang tegesé duwé. Porifera iku kéwan kang duwé bolongan-bolongan cilik utawa kéwan kang duwé pori-pori. Porifera duwé saluran banyu kang ngatur sirkulasi banyu ing awaké. Rupané kéwan saka jinis iki rupa-rupa ana kang kaya piala, terompet, lan ana kang akèh pangé kaya tuwuhan. Awaké némpél ing dhasar banyu, ana kang ana warnané lan uga ana kang ora duwé warna. Porifera ora duwé organ pencernaan, sistem saraf, lan sistem perédharan getih. Sistem réprodhuksiné ana loro yaiku séksual lan aséksual.
Lapisan kang nyusun awak Porifera saka jaba mara jero yaiku:
 Epidhérmis utawa lapisan kang paling jaba. Lapisan iki disusun saka pinakosit (sél epitelium pipih).
 Mesoglea(gelatin) lapisan iki dadi lapisan kanggo watesé sél epidhérmis lan lapisan éndhodhérmis. Lapisan iki dibagi manèh dadi loro, yaiku:
 sél-sél ameboid, fungsiné sél iki kanggo ngangkud zat panganan lan zat luwihan metabolisme saka sél kang siji mara sel liyané
 sel skleroblas, fungsiné kanggo gawé spikula. Spikula iku ri kang fungsiné kanggo nguataké sel dhinhing kang amoh. Spikula rupané rupa-rupa kang komposisiné saka zat kapur, zat kersik, lan ana uga spongin kang saka protéin.
 Éndhodhérmis utawa lapisan jero, lapisan iki saka koanosit kang duwé flagela lan fungsiné kanggo mencerna panganan.

Cathetan suku